Power-ansatte ble bedt om å jobbe gratis

Ansatte i elektronikkjeden Power har gjentatte ganger jobbet i butikkene på helligdager uten å få betalt, ifølge E24.

Ansatte i elektronikkjeden Power har blitt bedt om å jobbe gratis i butikkene, skriver E24. Foto: Lise Åserud / NTB scanpix

NTB

19. oktober 2019

Nåværende og tidligere ansatte i Power, blant dem flere sjefer, sier til nettavisen at stort arbeidspress og jevnlig underbemanning har gjort det umulig å utføre viktige oppgaver i åpningstidene.

De ansatte sier de har blitt bedt om å komme på jobb på helligdager – helt uten å få betaling.

Overfor E24 bekrefter HR-sjef Moren Hovland «avvik» med gratisjobbing og brudd på arbeidsmiljøloven i Powers butikker. Han understreker at dette er unntakene, og sier at i tilfeller hvor sjefer har opptrådt i strid med reglene, har Power-ledelsen kommet med strenge reaksjoner.

Butikkjeden Power er eid av Øivind Tidemandsen, som også eier sportsbutikkjeden XXL. XXL har den siste tiden har vært i hardt vær, blant annet på grunn av at ansatte har blitt innkalt til blant annet å ta vareopptelling dugnad.

Power-eieren sier at han ikke er inne i driften av elektronikkjeden.

– Dette aner jeg ingenting om. Men det skal jo ikke skje, sier han.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding